Α.Σ. Ηρακλής Κοζάνης

Ο Αθλητικός Σύλλογος Κοζάνης «ο Ηρακλής» είναι ελληνικό αθλητικό σωματείο που δραστηριοποιείται στην πόλη της Κοζάνης, στον ομώνυμο νομό, όπου και βρίσκεται η έδρα του, το Κλειστό Γυμναστήριο «Ιωάννης Σκαρκαλάς». Επίσημο έτος ίδρυσής του είναι το 1998 και αγωνίζεται με χρώματα το μπλε και το λευκό. Ο σύλλογος διατηρεί τμήματα καλαθοσφαίρισης.

 Τμήμα καλαθοσφαίρισης ανδρών 

 Ιστορική αναδρομή 
Κατά την αγωνιστική περίοδο 2009-10, ο Α.Σ. Ηρακλής Κοζάνης κατέκτησε την κορυφή του τελικού βαθμολογικού πίνακα της Α' Κατηγορίας Ανδρών της Ε.ΚΑ.Σ.ΔΥ.Μ.«Ένωση Καλαθοσφαιρικών Σωματείων Δυτικής Μακεδονίας» , πληροφορίες στον επίσημο ιστότοπο της Ε.Ο.Κ. Κατά συνέπεια ανήλθε στα Πρωταθλήματα της Γ' Εθνικής Κατηγορίας.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

Κατά την αγωνιστική περίοδο 2010-11 ο σύλλογος συμμετείχε στον 1ο Όμιλο Βορρά της Γ' Εθνικής, τερματίζοντας στην 6η θέση του τελικού βαθμολογικού πίνακα. Την ίδια επίδοση επανέλαβε και την επόμενη χρονιά, 2011-12, παραμένοντας χωρίς ιδιαίτερα προβλήματα στην κατηγορία.

Την περίοδο 2012-13 ο Α.Σ. Ηρακλής Κοζάνης κατόρθωσε να σκαρφαλώσει στην 3η θέση του βαθμολογικού πίνακα του ομίλου της. Ακολούθως αγωνίστηκε σε αγώνα κατάταξης εναντίον του Γ.Σ. Ελευθερούπολης, στον οποίο και ηττήθηκε με σκορ 104-91.«Ελευθερούπολη-Ηρακλής μπαράζ κατάταξης στην Γ΄ εθνική» , άρθρο στον ιστότοπο του συλλόγου «Διόσκουροι Κοζάνης 2004», 29 Απριλίου 2013. Ωστόσο, λόγω ανακατατάξεων μεταξύ των ομάδων επετράπη στον Ηρακλή Κοζάνης να ανέλθει τελικά στη Β' Εθνική Κατηγορία για πρώτη φορά στην ιστορία της.«Ανέβηκαν στην Β΄ Εθνικός, Ελευθερούπολη και Ηρακλής Κοζάνης» , άρθρο στον ιστότοπο SuperBasket.gr, 9 Ιουλίου 2013.«Η άνοδος στη Β΄Εθνική του Ηρακλή Κοζάνης κορυφαίο Μπασκετικό γεγονός των τελευταίων 30 ετών για την πόλη μας», αναδημοσίευση επίσημης ανακοίνωσης του συλλόγου στον ιστότοπο Kozan.gr, 21 Ιουλίου 2013.

 Τρέχουσα αγωνιστική περίοδος 
Κατά την αγωνιστική περίοδο, 2013-2014, o Α.Σ. Ηρακλής Κοζάνης διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Έχοντας συγκεντρώσει 7 νίκες, 18 ήττες και 1 μηδενισμό, κατέλαβε την 13η και πρότελευταία θέση της τελικής βαθμολογίας με αποτέλεσμα να υποβιβαστεί.«Β” Εθνική (Βορράς) – 26η αγωνιστική… Στη Γ” Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014. Μολαταύτα, ο καλαθοσφαιριστής του συλλόγου Δημήτρης Ντισλής αναδείχθηκε πρώτος σκόρερ τόσο του Πρωταθλήματος του Ομίλου Βορρά όσο και ολόκληρης της κατηγορίας σημειώνοντας 579 πόντους.«Οι σκόρερς της Β” Εθνικής (τελική λίστα)», άρθρο στον ιστότοπο InfoBasket.gr, 7 Μαΐου 2014. Αυτό συνέβη για δεύτερη συνεχόμενη χρονιά καθώς ο ίδιος παίκτης είχε αναδειχθεί κορυφαίος σκόρερ της Γ' Εθνικής την προηγούμενη περίοδο.«Ο Ντισλής top scorer στη Γ’ εθνική», άρθρο στον ιστότοπο InfoBasket.gr, 22 Απριλίου 2013.

Έδρα του συλλόγου είναι το Κλειστό Γυμναστήριο «Ιωάννης Σκαρκαλάς», χωρητικότητας 1.530 θέσεων. Πρόεδρος του διοικητικού συμβουλίου είναι ο Μιχάλης Μαλούδης. Καθήκοντα πρώτου προπονητή διατηρεί ο Ζήσης Τζιλίνης με βοηθό το Δημήτρη Βαλταδόρο. Το ρόστερ του Ηρακλή Κοζάνης για την αγωνιστική περίοδο 2013-14 συνέθεσαν οι παρακάτω αθλητές:

ΑριθμόςΟνοματεπώνυμοΈτος γενν.ΘέσηΎψοςΕθνικότητα    Καλαθοσφαιριστές  Νίκος Ανδρίτσος1982 2,01 Γιώργος Γιαννουζάκος1975 1,98 Δημήτρης Γίδαρης1995 1,75 Αλέξης Καρέντζος1997 1,83 Αντώνης Κυρίτσης1975 1,94 Κώστας Μαλτέζος1995 1,95 Δημήτρης Μάστορας1983 1,97 Γρηγόρης Μιχαηλίδης1979 1,90 Γιώργος Μούκας1988 1,96 Δημήτρης Μπούσιος1995 1,85 Σταύρος Μπράχος1997 1,90 Δημήτρης Ντισλής1978 1,83 Σωτήρης Ντόβας1989 1,93 Θοδωρής Παράσχος1994 1,86 Φίλιππος Σιώμος1981 2,00 Βασίλης Tσακμάκης1991 1,77 Γιώργος Τσιακλαγκάνος1993 1,91 Βασίλης Τσιώγκας1996 1,85    Προπονητής Ζήσης Τζιλίνης Coach 	 Δεδομένα: Μάιος 2014

 Τμήμα καλαθοσφαίρισης γυναικών 

 Ιστορικό 
Κατά την αγωνιστική περίοδο 2009-10 ο σύλλογος συμμετείχε στο Πρωτάθλημα Γυναικών της Ε.ΚΑ.Σ.ΔΥ.Μ. τερματίζοντας στην 4η θέση της βαθμολογίας.«Βαθμολογίες», πληροφορίες στον επίσημο ιστότοπο της Ε.ΚΑ.Σ.ΔΥ.Μ. Την επόμενη αγωνιστική περίοδο, 2010-11, ολοκλήρωσε τις αγωνιστικές του υποχρεώσεις στην 5η θέση, επίδοση που επανέλαβε και την επόμενη χρονιά, 2011-12.

 Τρέχουσα αγωνιστική περίοδος 
Κατά την αγωνιστική περίοδο, 2012-2013, ο Α.Σ. Ηρακλής Κοζάνης έλαβε μέρος στο Πρωτάθλημα Γυναικών της Ε.ΚΑ.Σ.ΔΥ.Μ., ολοκληρώνοντας τις αγωνιστικές του υποχρεώσεις στην 1η θέση του βαθμολογικού πίνακα.«Αποτελέσματα ΕΚΑΣΔΥΜ: Πρωταθλητής για πρώτη φορά στην ιστορία του ο Ηρακλής Κοζάνης!», άρθρο στον ιστότοπο WePlayBall.gr, 25 Μαΐου 2013. Παράλληλα κέρδισε μία θέση στο ειδικό Πρωτάθλημα Ανόδου στην Α2 Εθνική Κατηγορία.

Έδρα του συλλόγου είναι το Κλειστό Γυμναστήριο «Ιωάννης Σκαρκαλάς», χωρητικότητας 1.530 θέσεων.

 Παραπομπές 

Κατηγορία:Αθλητικοί σύλλογοι Κοζάνης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι τραμπολίνο
Κατηγορία:Σωματεία Ε.ΚΑ.Σ.ΔΥ.Μ.
Κατηγορία:Ιδρύσεις αθλητικών συλλόγων το 1998
Κατηγορία:Ιδρύσεις ομάδων καλαθοσφαίρισης το 1998